**POSTUP PRIHLASOVANIA SA NA TÉMU ZÁVEREČNEJ PRÁCE**

**denná a externá forma štúdia**

**oznam pre študentov 1.roka magisterského štúdia a 2.roka bakalárskeho štúdia**

**na Fakulte humanitných vied – KETA v akademickom roku 2012/2013**

1. Zverejnenie tém ZP na KETA - 9.2.2012
2. Výber témy ZP – študenti 1.roč. Mgr. štúdia a 2. roč. Bc. štúdia – 9.2. – 20.2.2012
3. Študent sa na bakalársku a diplomovú prácu prihlási prostredníctvom AIS vyplnením formulára prihlášky.
4. Termín prihlášky na tému záverečnej práce pre študentov súčasného 1. roku magisterského štúdia a 2. roku bakalárskeho štúdia (v akademickom roku 2012/2013 „končiacich“ študentov) je:
* **pre študentov prvého roka magisterského štúdia od 5.3.2012 od 8,00 hod. do 16.4.2012 do 15,00 hod.,**
* **pre študentov druhého roka bakalárskeho štúdia od 5.3.2012 od 8,00 hod. do 16.4.2012 do 15,00 hod.**
1. Tému záverečnej bakalárskej a diplomovej práce (ZP) si vyberá študent.
2. **Vedúci záverečnej práce**  prihlášku vezme na vedomie. **Nie je možné, aby viacerí študenti boli prihlásení na jednu a tú istú tému – vrátane zhody témy bakalárskej a diplomovej práce!** Prihlasovanie je podľa časovej postupnosti po naplnení limitu počtu študentov na katedre ukončené.
3. **Vedúci ZP potvrdí (alebo nepotvrdí) v AIS akceptáciu témy záverečnej práce a študenta prihláseného k jej vypracovaniu.**
4. Po akceptácií témy záverečnej práce a študenta prihláseného k jej vypracovaniu vedúcim ZP, **študent vyplnenú prihlášku vytlačí, podpíše** a**„doručí“ na sekretariát KETA – 5.3. - 16.4.2012.**

**Garant študijného programu alebo vedúci školiaceho strediska potvrdí v AIS študentovi zadanie práce, vedúceho alebo školiteľa, vytlačené zadanie potvrdí svojim podpisom a prostredníctvom sekretariátu pracoviska doručí študentovi v termíne určenom harmonogramom akademického roka.**

**Vedúci ZP práce vypracuje zadanie záverečnej práce v AIS, v prípade v inom informačnom zdroji - do 15.4.2012.**

1. Po podpise zadania vedúcim katedry - následne študent písanie záverečnej práce konzultuje so svojím vedúcim ZP*.*
2. V prípade akýchkoľvek zmien počas procesu schvaľovania témy záverečnej práce je nutné celú prihlášku a zadanie záverečnej práce prepísať, pričom ***študent nestráca svoju pozíciu v poradí na katedre*** – bod 1.

**Téma ZP môže byť zmenená len z vážnych dôvodov. Zmenu schvaľuje vedúci katedry po súhlasnom stanovisku vedúceho ZP a následne zmenu písomne. V tomto prípade je študent povinný doručiť sekretariátu katedry ako i vedúcej študijného oddelenia novú prihlášku so zmenenými údajmi.**

V prípade, že študenta bude viesť pri spracovávaní záverečnej práce po dohode s ním externý vedúci práce (odborník z praxe a pod.), je potrebné, aby tohto potenciálneho vedúceho záverečnej práce schválil vedúci katedry, pod ktorú téma tematicky spadá. Je žiaduce, aby študent predložil základné informácie o tomto potenciálnom vedúcom práce – dosiahnuté vzdelanie, aktuálna pracovná pozícia, a pod. kvôli posúdeniu jeho odbornej spôsobilosti vedúcemu príslušnej katedry.

Pri výbere vlastnej témy záverečnej práce, prípadne pri obmene zadanej témy je žiaduce, aby túto inovovanú tému vopred odobril vedúci katedry.

**Pokyn pre študenta k napísaniu seminárnej práci:**

* zadanie úloh pre študenta – študent vypracuje seminárnu prácu v rozsahu 5 strán na tému svojej záverečnej práce (bakalárskej, diplomovej práce), seminárna práca musí obsahovať formálne náležitosti bakalárskej, diplomovej práce,
* študent odovzdá **školiteľovi – vedúcemu ZP** vypracovanú seminárnu prácu v rozsahu 5 strán na tému svojej záverečnej práce (bakalárskej, diplomovej práce) - do 06.05.2012,

**Seminárna práca musí obsahovať :**

* musí mať vedecké parametre,
* anotácia k danej téme ( 5 riadkov ),
* kľúčové slová – 5,
* literatúra z daného okruhu 10 titulov u bakalárskej práci, 20 titulov u  magisterskej práci ( minimálne 1 titul zahraničný ),

**4 strany textu:**

* úvod k záverečnej práci (ZP),
* cieľ ZP,
* hypotézy,
* zdôvodniť aktuálnosť témy,
* ktoré problémy bude študent v ZP riešiť a prečo.

**Konzultačný režim študenta so školiteľmi:**

* + - 1. stretnutie do 16. 04. 2012 – predložiť študentom vypracovanú osnovu, literatúru, výskumné hypotézy záverečnej práce (ZP),
			2. stretnutie september 2012 – študenti, ktorý píšu bakalársku prácu **odovzdajú** 10 vypracovaných strán textu ZP a študenti, ktorí píšu magisterské práce odovzdajú 15 strán textu ZP (súčasťou textu bude jedna prípadová štúdia) školiteľovi alebo vedúcemu ZP k verbálnej kontrole - musia byť pripravení odpovedať na otázky,
			3. stretnutie do konca január 2013 – odovzdanie prvej pracovnej verzie záverečnej práce ku kontrole,
			4. stretnutie – odovzdanie záverečnej práce školiteľovi alebo vedúcemu záverečnej práce v neviazanej finálnej verzii ku kontrole – s rozhodnutím o „prijatí“ respektíve „neprijatí“ práce (približne dva týždne pred odovzdaním viazanej práce podľa harmonogramu študijného poriadku).

**Poznámka :**

* po odsúhlasení vedúcim záverečnej práce (školiteľ) študent vloží prácu do (EZP) prostredníctvom AIS (PDF),
* po registrácii a vyplnení vloženia práce označí ju ako „finálnu“,
* po odsúhlasení vedúcim záverečnej práce (školiteľ) študent môže prácu zviazať, zaregistruje na študijnom oddelení vyplní elektronický „Licenčnú zmluvu“ a „Analytický list“,
* následne finálnu verziu záverečnej práce odovzdá v dvoch výtlačkoch a elektronickej podobe, „Licenčnú zmluvu“ a „Analytický list“ na KETA.